Galaksije večino svojega življenja preživijo izolirane na svoji poti skozi kozmična prostranstva.
Vendar na vsake toliko dve nesojeni galaksiji zaideta nekoliko preblizu druga drugi,
kot se je to zgodilo v primeru para Arp 142.
Na tej novi dih jemajoči Hubblovi sliki sta prikazani dve galaksiji, ki sta neverjetno podobni pingvinu, ki varuje svoje jajce.
Galaksiji sta v središču nasilnega združevanja,
kjer oblaki plina in prahu medsebojno trkajo z vratolomnimi hitrostmi in sprožajo nastajanje novih zvezd.
Epizoda 67: O galaksijah in pingvinih - Arp 142
Z nami je Dr. J, poznan tudi kot Joe Liske.
Ta Hubblecastova epizoda vam bo povedala zgodbo o pingvinu in njegovem jajcu.
Če smo bolj natančni, gre za par galaksij, imenovan Arp 142.
Ta nov Hubblov posnetek interagirajočega para kaže modro in ukrivljeno obliko galaksije NGC 2936
in njeno partnerico NGC 2937.
Ti dve galaksiji sta v središču združevanja in nasilno trgata material druga z druge.
Vendar se z nekoliko domišljije ta dogodek obrne v drugačno zgodbo.
NGC 2936 postane pingvin, ki se na dnu te slike sklanja
in ščiti belo jajce pod njim.
Kakorkoli, ta slika starševske ljubezni je zavajujoča.
Jajce, NGC 2937, pravzaprav trga narazen svojo večjo spremljevalko.
Oko 'pingvina' je vse, kar je ostalo od NGC 2936,
ki je bila nekoč spiralna galaksija, tako kot je naša.
Njeni deformirani rokavi na tej sliki potekajo navzdol
in s kaskadami modre in rdeče oblikujejo 'telo' kozmične ptice.
Gravitacijska interakcija med galaksijama je skovala značilno obliko Arpa 142.
Združevanja galaksij so zelo nasilna.
Ko se dve galaksiji zaletita, se lahko preoblikujeta do nerazpoznavnosti,
ko veliki oblaki plina in prahu letijo drug proti drugemu,
silovito trkajo in povzročajo nastajanje novih zvezd.
Hubble je lahko opazil in posnel nekaj takih združevanj
in nam postregel s čudovitimi astronomskimi slikami
ter z vpogledom v te turbulentne dogodke.
Tukaj je na primer par spiralnih galaksij z imenom Arp 240.
Galaksiji, ki se na videz držita za roki, medtem ko plešeta po nebu, interagirata
in ustvarjata tanek most materiala, ki se razteza med obema.
Še en dih jemajoč primer združevanja lahko opazujemo v Arpu 272, svetlem paru galaksij, ki sta povezani s spiralnimi rokavi.
In tukaj je Arp 243, par galaksij, ki se vrti kot vetrnica in je pri tem ustvaril čudovite plimske sledi.
Jedri teh dveh galaksij sta sedaj že skoraj združeni
v eno večje jedro v osrčju tega nereda in packarije.
Eno izmed najbolj dih jemajočih galaktičnih združitev najdemo v Antenah,
paru galaksij, ki sta z interakcijo ustvarili presenetljivo in značilno obliko.
Združitve galaksij lahko proizvedejo presenetljive oblike.
Čeprav včasih na zunaj izgledajo mirne, kot naša pingvin in jajce,
nam bližji pogled razkrije kaos.
Hubblecast ustvarja ekipa Ese/Hubbla iz Evropskega južnega observatorija v Nemčiji.
Hubblova misija je projekt mednarodnega sodelovanja med Naso in Evropsko vesoljsko agencijo.
www.spacetelescope.org
Besedilo: ESA/Hubble. Prevod: Portal v vesolje.